
Komisija za akreditacijo višješolskih študijskih programov


NAVODILA ZA OBRAVNAVO KANDIDATA ZA PRVO IMENOVANJE V NAZIV PREDAVATELJ VIŠJE STROKOVNE ŠOLE NA KOMISIJI ZA AKREDITACIJO VIŠJEŠOLSKIH ŠTUDIJSKIH PROGRAMOV

Komisija za akreditacijo višješolskih študijskih programov (v nadaljevanju: komisija) je zaradi preglednosti dela in v pomoč ravnateljem in direktorjem pri pripravi dokumentacije za imenovanje predavateljev višjih strokovnih šol pripravila Navodila za predložitev dokumentacije pri imenovanju predavateljev, ki niso uradni akt ali predpis.

Pravne podlage: Zakon o višjem strokovnem izobraževanju (Uradni list RS, št. 86/04, 100/13, 54/22 – ZUPŠ-1, 102/23 in 14/26), Pravilnik o postopku za imenovanje v naziv predavatelja višje strokovne šole (Uradni list RS, št. 669/26) , Pravilnik o izobrazbi predavateljev višje strokovne šole in drugih strokovnih delavcev v višjem strokovnem izobraževanju (Uradni list RS, št. 35/11 in 130/21) in Pravilnik o merilih za določitev vidnih dosežkov za pridobitev naziva predavatelj višje šole (Uradni list RS, št. 76/14, 151/22 in 166/22 – popr.).


 1. ODDAJA VLOGE

Popolna vloga obsega:
· Obrazec 1: Vloga za prvo imenovanje z oštevilčenimi dokazili in prilogami, 
· Obrazec 2: Izjava kandidata za prvo imenovanje v naziv predavatelj višje strokovne šole in 
· Obrazec 3: Predlog sklepa komisije za akreditacijo višješolskih študijskih programov.

Predpisani obrazci so objavljeni na spletni  ministrstva: Imenovanje v naziv predavatelja | SPOT

Vloga, ki vsebuje obrazce 1, 2 in 3 z dokazili in prilogami se odda:
v elektronski obliki, na naslov gp.mizm@gov.si, pri čemer se vsi obrazci posredujejo tudi kot dokumenti v formatu word (docx).

Predlagatelj dostavi vlogo tudi v fizični obliki na sejo komisije.

Fizična dokumentacija se uredi za vsakega kandidata posebej tako, da so obrazci in dokazila zložena po zaporednih številkah Obrazca 1 in razvrščena v tri dele, ki vključujejo:
a) Prvi del: 
· obrazec 1, 
· obrazec 2, 
· dokazilo o izobrazbi,
· življenjepis,
· dokazilo o pedagoško-andragoški izobrazbi ali dokazilo o imenovanja v naziv svetnik ali višji svetnik, 
· dokazila o delovnih izkušnjah in
· dokazilo o opravljenem strokovnem izpitu na področju vzgoje in izobraževanja ali nastopnem predavanju.


b) Drugi del:
· eno vidno dokazilo  o pedagoški praksi,  če kandidat nima pedagoško andragoške izobrazbe     in ni zaposlen v vzgoji in izobraževanju. 

c)   Tretji del:
· vsaj dve dokazili o vidnih dosežkih na strokovnem področju, za vsak predmet za katerega kandidat kandidira.

Mapo posameznega kandidata se opremi z imenom in priimkom, vsak del dokumentacije naj bo v svoji mapi ali ovoju.


2. OBRAVNAVA VLOGE 

Vlogo za prvo imenovanje v naziv predavatelj višje strokovne šole komisija obravnava, ko je vloga popolna in urejena v skladu s temi navodili.

Komisija lahko višjo strokovno šolo pozove:
· k dopolnitvi vloge, če je ta formalno nepopolna,
· k vsebinski razjasnitvi posameznih dokazil.

Komisija lahko sprejme:
· Sklep o imenovanju v naziv predavatelj višje strokovne šole ali 
· Sklep o neimenovanju v naziv predavatelj višje strokovne šole.

Komisija višjo strokovno šolo obvesti, kdaj bo vloga obravnavana. Po obravnavi vloge šola prevzame dokumentacijo.


3. POJASNILA ZA KANDIDATA, KI NIMA PEDAGOŠKO-ANDRAGOŠKE IZOBRAZBE IN NI ZAPOSLEN V VZGOJI IN IZOBRAŽEVANJU

Pedagoška praksa (najmanj 3 leta) v sekundarnem ali terciarnem izobraževanju.

Upošteva se dokazilo, ki ga izda izobraževalna institucija, ki deluje na področju sekundarnega ali terciarnega izobraževanja. 

Iz dokazila o opravljeni pedagoški praksi na višji strokovni šoli oz. na visokošolskem zavodu mora biti razviden predmet in število ur izvedenih predavanj ali vaj. 

Najmanjši obseg izvedenih predavanj ali vaj je 40 ur. 

Pedagoška praksa na  osnovni šoli se ne upošteva.


1. Priprava in izvedba izobraževanja (predavanja, seminarji, tečaji, delavnice…) za potrebe  podjetij oziroma organizacij ali izobraževalnih institucij.

Upoštevajo se dokazila, ki jih izda podjetje oz. izobraževalna institucija. 

Iz dokazila o internem izobraževanju oz. usposabljanju za podjetja oz. organizacije mora biti razvidno: 
· datum izvedbe,
· vsebina (program) izobraževanja oz. usposabljanja, 
· obseg ali trajanje v urah, 
· udeleženci oz. ciljna skupina,
· število udeležencev in izvajalci.

Najmanjši obseg ali trajanje izobraževanja oz. usposabljanja je 40 ur. 

Diaprojekcij in podobnih e-predstavitev se ne upošteva.

2. Sodelovanje (soavtorstvo) pri pripravi sprejetih javno veljavnih izobraževalnih programov, katalogov znanj, izpitnih katalogov, poklicnih standardov ipd. Potrdilo o  sodelovanju (soavtorstvu) izda zavod oziroma inštitucija, ki je pripravila javno veljavni program.  

Upoštevajo se dokazila, ki jih izda zavod oz. institucija, ki je pripravila javnoveljavni program oz. ga je predložila strokovnemu svetu ali drugemu ustreznemu z zakonom določenemu organu (npr. Center za poklicno izobraževanje, Zavod za šolstvo ali drugi organ ali institucija, ki mu javnoveljavno pravni akti ali koncesija ali rezultat javnega razpisa za projekt omogoča izdelavo oz. potrditev novega oz. prenovljenega javnoveljavnega izobraževalnega programa). Javnoveljavni izobraževalni program mora biti na nivoju sekundarnega ali terciarnega izobraževanja.

Za programe s področja visokega šolstva, je treba priložiti dokazilo, da je program akreditiran.   

Izpitni katalogi za nacionalne poklicne kvalifikacije (NPK), splošno maturo in poklicno maturo se ne upošteva.

3.  Avtorstvo oziroma soavtorstvo ali recenzija učbenika ali študijskega gradiva za  izvajanje 
     javno veljavnih izobraževalnih programov (za srednje in višje ali visoko šolstvo),  
    sprejetih na pristojnem strokovnem svetu ali drugem pristojnem organu.

Upošteva se sklep strokovnega sveta o potrditvi učbenika. 

Če učbenika ni potrdil pristojni strokovni svet, se predloži učno gradivo, ki mu je priloženo potrdilo dveh recenzentov o pozitivni presoji učnega gradiva, strokovnega in didaktičnega. Obrazci za recenzijo so objavljeni na spletnih straneh ministrstva. 

Kandidat lahko uveljavlja didaktično recenzijo.

V primeru soavtorstva se avtorski prispevek kandidata, upošteva v obsegu ekvivalenta dveh 
      avtorskih pol. 

4. Članstvo v komisijah pri strokovnih izpitih, ki so določeni z zakonom ali drugim 
predpisom na državnem nivoju. Članstvo v vladnih strokovnih svetih na področju
izobraževanja ter njihovih komisijah.

Upošteva se dokazilo oz. sklep ministrstva ali Vlade RS oz. ustreznega nacionalnega  združenja/zbornice o imenovanju v komisijo za strokovne izpite, v druge komisije za izpite, določene s predpisi na državnem nivoju, v vladne strokovne svete oz. njihove komisije. 
      
Članstvo v izpitnih komisijah se ne upošteva.

5. Priprava in izvajanje objavljenih programov za nadaljnje izobraževanje in usposabljanje 
strokovnih delavcev v vzgoji in izobraževanju ali programov za usposabljanje in izpopolnjevanje strokovnih delavcev potrjenih na pristojnem organu šole.

Upošteva se dokazilo o izvedenem izobraževanju, ki ga izda pristojna institucija, ki skrbi za organizacijo ali  izvajanje programa izobraževanja oz. usposabljanja, in kopija objavljenega seminarja iz Kataloga strokovnega spopolnjevanja učiteljev.

6. Objavljena vsaj dva strokovna članka ali referata na državni ali mednarodni konferenci ali  objava znanstvenega članka, monografije ali deli monografij s področja pedagogike oziroma andragogike in izkazujejo napredno pedagoško, andragoško ali didaktično znanje.

Upošteva se prečiščen izpis iz COBISS-a (pri ponovnem imenovanju izpis za zadnjih pet let) in kopija članka  in/ali potrdilo, ki ga izda organizator konference. 

 Iz dokazila mora biti razvidno: 
· vsebina, 
· avtorstvo in 
· obseg. 
Iz izpisa COBISS-a mora biti razvidno za kakšne vrste članek gre (strokovni ali znanstveni) in faktor vpliva.

Dve soavtorstvi se štejeta za en samostojni avtorski prispevek.

7. Kompetence, pridobljene v različnih oblikah organiziranega pedagoško – andragoškega 
izobraževanja in usposabljanja, ki so na ustreznem strokovnem nivoju in v obsegu najmanj 50 ur.

Upošteva se dokazilo institucije, ki je organizirala izobraževanje in usposabljanje.

Iz dokazila mora biti razviden program, ki vsebuje: 
· cilje, 
· vsebino, 
· izvajalce, 
· trajanje v urah in 
· metode dela.

Število ur posameznih vsebinskih sklopov in modulov izobraževanja in usposabljanja se sešteva.

8. Mentorstvo vsaj trem študentom oziroma dijakom na tekmovanjih na državnem nivoju, ki 
    so dosegli prva tri mesta ali mentorstvo študentom ali dijakom na mednarodnih 
    tekmovanjih.

Upošteva se dokazilo, ki ga izda pristojni organizator tekmovanja (npr. Center RS za poklicno izobraževanje za SloSkills tekmovanje, Društvo vzdrževalcev Slovenije, Skupnost VSŠ za Natečaj za najboljšo diplomsko nalogo).

Iz dokazila mora biti razvidno: 
· nivo tekmovanja, 
· ime in priimek mentorja, 
· ime in priimek udeleženca/ev tekmovanja in 
· uvrstitev.

9. Vodenje mednarodnih projektov, ki vključujejo strokovno ali raziskovalno delo na 
področju vzgoje in izobraževanja (npr. Erasmus+, KA1, KA2) ali sodelovanje in mentorstvo pri aplikativnih razvojnih projektih pri katerih sodelujejo študenti.

Upošteva se dokazilo, ki ga izda vodja projekta oz. poslovodeči partner.

Iz dokazila mora biti razvidno: 
· opis projekta in 
· vlogo sodelujočega v projektu.

10. Mentorstvo ali somentorstvo najmanj trem študentom pri diplomskih ali raziskovalnih 
nalogah.  

Upošteva se dokazilo šole ali organizacije o mentorstvu ali somentorstvu študentom oz. diplomantom, kjer se je diplomska ali raziskovalna naloga opravljala. 

Iz dokazila mora biti razvidno: 
· ime in priimek mentorja ali somentorja,
· ime in priimek študenta/ov, 
· naziv šole v katero je bil študent vpisan, 
· trajanje mentorstva in
· da je raziskovalna naloga na zahtevnostnem nivoju najmanj višješolske diplome 

Somentor diplomskim ali raziskovalnim nalogam je lahko imenovani predavatelj ali strokovnjak iz organizacije, kjer se je naloga opravljala. 

V primeru somentorja, ki je strokovnjak iz organizacije, se upošteva dokazilo šole ali organizacije, kjer se je diplomska ali raziskovalna naloga opravljala.

12. Mentorstvo najmanj trem študentom pri praktično orientiranih učnih projektih, mentorstvo najmanj trem študentom pri praktičnem izobraževanju v podjetju v trajanju najmanj 10 tednov ali mentorstvo najmanj trem pripravnikom (diplomantom terciarnega izobraževanja) v podjetju, v trajanju najmanj 10 tednov.

a) Mentorstvo najmanj trem študentom pri praktično orientiranih učnih projektih:

Upošteva se dokazilo o mentorstvu, ki ga izda šola ali organizacija, kjer se je učni projekt opravljal. 
Iz dokazila mora biti razvidno:
· da je učni projekt na zahtevnostnem nivoju najmanj višješolske diplome, 
· ime in priimek mentorja, 
· ime in priimek študenta/ov,
· naziv šole v katero je bil študent vpisan in trajanje mentorstva. 
Mentor je lahko imenovani predavatelj oz. strokovnjak  iz organizacije, kjer se je opravljal učni projekt. Za slednjega se upošteva dokazilo organizacije, kjer je opravljal učni projekt.

b) Mentorstvo najmanj trem študentom pri praktičnem izobraževanju v podjetju ali mentorstvo najmanj trem pripravnikom:

Upošteva se dokazilo o mentorstvu, ki ga izda organizacija, na kateri se je praktično 
izobraževanje ali mentorstvo pripravnikom izvajalo. Mentorstvo pri praktičnem izobraževanju v podjetju in mentorstvo pripravnikom se upošteva, če je trajalo najmanj 10 tednov.
Iz dokazila o mentorstvu pripravnikom mora biti razviden program pripravništva in vloga mentorja.


4. DOKAZILA O VIDNIH DOSEŽKIH NA STROKOVNEM PODROČJU 

1. Delovne izkušnje v podjetjih (najmanj 3 leta) oz. izkušnje pri aplikaciji stroke na strokovnem področju, za katerega kandidat kandidira za predavatelja. 

Delovne izkušnje se dokazuje  s fotokopijo  delovne knjižice ali drugim dokazilom, iz katerega je razvidna vrsta in obseg dela na ustreznem delovnem mestu. 
Aplikacija stroke se dokazuje z  dokazili, iz katerih je razvidna vrsta dela, s katero le-to dokazuje.
Za zaposlene na področju sekundarnega in terciarnega izobraževanja se kot 
aplikacijo stroke upošteva tudi sodelovanje s podjetji v okviru mentorstva vsaj trem diplomskim nalogam. Upošteva se dokazilo, ki ga izda organizacija, kjer so se diplomske naloge opravile. V dokazilu mora biti navedeno področje sodelovanja mentorja s podjetjem. 
Upošteva se strokovna recenzija učbenika, ki ga je potrdil pristojni strokovni svet ali ustrezen organ višje strokovne šole  ali visoke šole.
Za predavatelje tujih jezikov se upošteva tudi lektoriranje učbenika za tuji jezik, ki ga je potrdil 
pristojni strokovni svet oz. ustrezen organ višje strokovne šole ali visoke šole. 
Dokazilo šole o mentorstvu se pri uveljavljanju aplikacije stroke ne upošteva. 

2. Objavljena vsaj dva strokovna članka ali objava znanstvenega članka, objavljena strokovna dela, referati in podobno s strokovnega področja, za katerega kandidat kandidira za predavatelja.

Dokazilo je prečiščen izpis iz COBISS-a in kopija članka in/ali potrdilo, ki ga izda organizator konference oz. dokazila, kje so bili objavljeni, predstavljeni ipd. 

Iz dokazila mora biti razvidno:
· vsebina, 
· avtorstvo in 
· obseg. 
Iz izpisa COBISS-a mora biti razvidno za kakšen članek gre (strokovni ali znanstveni) in faktor vpliva.

Dokazila so prispevki na ustreznem zahtevnostnem in strokovnem nivoju iz strokovnega področja, za katerega kandidat kandidira, ki so objavljeni v strokovnih revijah vsaj na nacionalni ravni v obsegu vsaj 3 strani velikosti A4. 
V primeru soavtorstva so za dva avtorska prispevka potrebni štirje soavtorski prispevki.

3. Zaključeno izobraževanje tretje bolonjske stopnje ali zaključeno podiplomsko izobraževanje po prejšnjih predpisih, usmerjeno v strokovno področje, za katerega kandidat kandidira za predavatelja.

Dokazilo je kopija diplome o znanstvenem nazivu. 


4. Vodenje ali sodelovanje pri zahtevnih praktičnih projektih, sodelovanje v mednarodnih 
projektih ali drugo zahtevno strokovno mednarodno sodelovanje s strokovnega področja, za katerega kandidat kandidira za predavatelja.

Iz priloženih dokazil mora biti jasno razvidno, kakšen je obseg, zahtevnost in pomen projekta (strokovna teža) ter kdo so vodje in sodelujoči pri projektu. Posebej jasno mora biti razvidna vloga kandidata v projektu. Dokazila so ustrezna projektna dokumentacija ali ustrezna potrdila podjetij, ki so bila nosilci projektov. Upoštevajo se le dokazila, ki se nanašajo na strokovno področje, za katerega kandidat kandidira za predavatelja. Dokazovano delo na projektih se mora jasno razlikovati od aplikacije stroke, ki se upošteva pri točki II/1.

Dokazila so projektna dokumentacija ali potrdila podjetij, ki so bila nosilci projektov. 

Upoštevajo se le dokazila, ki se nanašajo na strokovno področje, za katerega kandidat kandidira za predavatelja. 

Iz dokazila mora biti razvidno:
· vsebina in obseg projekta, 
· zahtevnost in pomen projekta,
· vodje in sodelujoči pri projektu,
· vloga kandidata v projektu. 

  Dokazovano delo na projektih se mora jasno razlikovati od aplikacije stroke.

5. Pridobitev dokumentiranega patenta, priznanja za inovacijo, sodelovanje pri razvoju, izboljšavah ali posebni dosežki na strokovnem področju.

Upošteva se dokazilo pristojne organizacije o pridobljenem patentu, priznanju za inovacijo ali sodelovanje pri razvoju oz. izboljšavah ter posebnih dosežkih.

6. Pridobljena posebna znanja in veščine s strokovnega področja, za katerega kandidat kandidira za predavatelja in niso del študijskih programov, po katerih si je kandidat pridobil zahtevano izobrazbo. 

Upoštevajo se posebna znanja:
· ki se izkazujejo z ustreznim izpitom, kot npr.: pravosodni izpit, izpit za revizorja, sodnega tolmača, za pooblaščenega inženirja, opravljen pri Inženirski zbornici Slovenije ipd.;
· specializacije na ustreznem strokovnem področju in zahtevnejši certifikati s področja IKT. 
· Jezikovna ali računalniška usposabljanja, usposabljanja za komisije za NPK, udeležba na različnih usposabljanjih, okroglih mizah ipd. se ne upošteva.



Ravnateljice in ravnatelje prosimo, da pri pripravi vloge za obravnavo kandidata za prvo imenovanje v naziv predavatelj višje strokovne šole posvetite pozornost še naslednjim zadevam: 

1. Če kandidat kandidira za več predmetov se preveri izpolnjevanje kadrovskih pogojev za posamezni predmet.

2. Če kandidat kandidira za več predmetov v več študijskih programih, mora strokovne reference dokazovati z dokazili za vsak predmet

3. Če predavatelj višje strokovne šole kandidira za dodaten predmet, mora priložiti dokazila, iz katerih so jasno razvidne strokovne reference za ta predmet. 

4. Posamezno potrdilo se upošteva le pri enem kriteriju. 

5. Predavatelja, ki v obdobju veljavnosti naziva ni opravljal dela predavatelja višje strokovne šole, se obravnava po postopku za prvo imenovanje. 

6. Za prvo presojo dokumentacije so odgovorne višje strokovne šole oz. direktorji ali ravnatelji. 

7. Vsem dokazilom, napisanim v tujem jeziku, mora biti priložen uradni prevod v slovenščino.


V primeru nejasnosti v zvezi z pripravo dokumentacije pri imenovanju predavateljev, lahko pokličete na tajništvo strokovnega sveta na telefon 01 400 52 79 ali pošljete vprašanje po elektronski pošti na naslov radmila.mileva@gov.si in gp.mizm.gov.si


Ljubljana, avgust 2026


							         		         Alojz Razpet
								predsednik Komisije za akreditacijo 

